Mārupes Valsts ģimnāzija

Mārupes Valsts ģimnāzija ir Mārupes novada Valsts ģimnāzija, kas atrodas Kantora ielā 97, Mārupē.

Vēsture 
Par skolas pirmsākumu uzskata 1904. gadu, kad Drustu ielā 13 mājskolotāja Sofija Veisa nodibināja privātskolu, kurā mācījās Bieriņu muižas () kalpotāju, amatnieku un zemnieku bērni. 1910. gadā privātskolu pārcēla uz veco Bieriņu muižas kungu māju.
1911. gadā Heinrihs Bērenss fon Rautenfelds izrentēja vecās Bieriņu muižas medību māju ar 18 ha zemes Melanijai Šmīdebergs. 
1920. gadā skolā darbojās četras klases ar 60–65  skolēniem un diviem skolotājiem, 1922. gadā atvēra 5. klasi, kurā mācījās 8 skolēni, bet 1923. gadā atvēra 6. klasi, kurā mācījās 3 skolēni. Skolu pārdēvēja par Bieriņu 2. pakāpes pamatskolu, bet 1929. gadā par Mārupes 2. pakāpes pamatskolu.

Pēc Latvijas okupācijas 1940. gadā Mārupes 6. klašu pamatskolu pārveidoja par septiņgadīgo skolu. 1943. gadā skolas
rīcībā nonāca visa ēka. 1963. gadā skolā veica kapitālo remontu.

1971. gadā nodibināja Mārupes vidusskolu. 2000. gadā pabeidza Mārupes vidusskolas 2. kārtas celtniecību, bet 2008. gadā uzsāka jaunās piebūves celtniecību. 2012. gadā pie skolas atvēra Mārupes sporta kompleksu, kurā ir lielākā sporta zāle novadā (1300 m²), aerobikas zāle, ģērbtuves, dušas un citas palīgtelpas.
2019. gadā Mārupes vidusskolu pārdēvēja par Mārupes Valsts ģimnāziju.

Izglītības programmas 
 Pamatizglītības vispārizglītojošā programma, kods 21011111 
 Pamatizglītības humanitārā un sociālā virziena programma 
 Pamatizglītības matemātikas, dabaszinību un tehnikas virziena programma 
 Vispārējās vidējās izglītības vispārizglītojošā virziena izglītības programma, kods 31011011 
 Vispārējās vidējās izglītības matemātikas, dabaszinību un tehnikas virziena programma 
 Vispārējās vidējās izglītības profesionāli orientēta virziena programma (komerczinības), kods 31014011

Ievērojami absolventi 
 Evita Krievāne, sportiste
 Arturs Vaišļa, rakstnieks

Atsauces 

Skolas Mārupes novadā
Mārupe
Ģimnāzijas Latvijā